**ПРОТОКОЛ**

**№ 21-МИ**

**Правец 25.10.2015год.**

Днес - **25.10.2015г.** в **15.30ч.** се проведе заседание на ОИК – Правец.

На заседанието присъстваха 7 членове на ОИК – **Пенка Славчева**–председател, **Екатерина Клечкова** – секретар,. **Мая Нейкова** – зам. предс, и членове – Василка Йосифова, Лина Петкова, Мария Иванова, Михаела Стойчовска.

**Отсъстваха:** Дочка Павлова, Лиляна Георгиева, Янка Бановска и Николай Денински

За провеждане на заседанието имаше необходимия кворум.

Заседанието се проведе при следния

**ДНЕВЕН РЕД:**

1. Разглеждане на жалба с вх.№ 4/25.10.2015год. от Никола Нитов за нередности в изборния ден, както следва:

* До изборната секция в село Джурово има поставени агитационни материали на БСП на по-малко от 50 метра.
* При гласуване и откъсване на отрязъка на бюлетините, членът на комисията в секция 233400011 в село Джурово, извършващ тази дейност, гледа упражнения вот, с което нарушава тайната на вота;
* В секция 233400004 в град Правец не предлагат на избирателите да упражняват правото си на глас за Национален референдум.

2. Разглеждане на жалба от Калинка Радева Асенова за нарушения на правилата за агитация в изборния ден.

* В жалбата се излагат съображения, че в непосредствена близост до трета и четвърта избирателна секция в гр.Правец се намира клуба на ПП ГЕРБ. Над входа на клуба има голям надпис-символ на политическата партия. От започването на изборния ден пред клуба има представители на ПП ГЕРБ, които пресрещат и разговарят с минаващите избиратели.

По т. 1 от дневния ред Членовете на Общинска избирателна комисия-Правец Екатерина Драганова Клечкова-Димитрова-секретар, Мая Александрова Нейкова – зам. председател и Мария Георгиева Иванова – член, извършиха проверка на място. Бяха взети обяснения от членовете на СИК№ 233400011 и констатираха следното:

1. **По точка първа от жалбата:** Не се констатира наличието на агитационни материали на БСП на по-малко от 50 метра от изборната секция.
2. **По втора точка:** Не беше констатирано при гласуването и откъсване на отрязъка на бюлетините, членът на комисията в секция 233400011 в село Джурово, извършващ тази дейност, да гледа упражнение вот. Бяха взети обяснения на членовете на секционната комисия в устен и писмен вид. Обясненията са подписани от всички членове на секцията. В тях се твърди, че в секцията никой не е коментирал такъв случай и няма подадено възражение нито устно нито писмено. Отрязъците се късат съгласно указанията при сгъната бюлетина пред гласоподавателя, в негово присъствие и на други гласоподаватели, които са свидетели и очевидци на действията на СИК.

Беше съставен протокол за извършената проверка. Не се установиха нарушения на разпоредбите на ИК.

По т.1 и т.2 ОИК-Правец счита, че не са налице нарушения на изборните правила.

По т.3 от жалбата ОИК-Правец счита, че факта, че не се предлага на избирателите да упражнят правото си на глас за Национален референдум не е нарушение на разпоредбите на ИК.

Предложено беше да се вземе следното решение:

„Общинска избирателна комисия – Правец оставя без уважение жалба с вх.№ 4/25.10.2015год. на Никола Нитов – Общински ръководител на ПП”ГЕРБ” като неоснователна.”

Не се предложи друг проект за решение.

Комисията гласува както следва:

|  |  |
| --- | --- |
| Пенка Славчева – „за“ | Лина Петкова – „за” |
| Екатерина Клечкова– „за“ | Василка Йосифова – „за” |
| Мая Нейкова– „за“ | Михаела Стойчовска – „за” |
|  |  |
|  |  |

**Отсъстваха:** Дочка Павлова, Лиляна Георгиева, Янка Бановска и Николай Денински

По т.2 от дневния ред беше извършена проверка от председателя на ОИК Пенка Славчева и секретаря Екатерина Клечкова-Димитрова. Беше констатирано, че няма залепени агитационни материали на клуба на ПП ГЕРБ. Поставената табела не представлява агитационен материал, тъй като не призовава към гласуване по определен начин. Не се констатира представители на ПП ГЕРБ да пресрещат и разговарят с минаващи избиратели.

С оглед гореизложеното Общинска избирателна комисия-Правец счита, че жалбата е неоснователна.

Предложено беше да се вземе следното решение:

„Общинска избирателна комисия – Правец оставя без уважение жалба с вх.№ 5/25.10.2015год. на Калинка Радева Асенова като неоснователна.”

Не се предложи друг проект за решение.

|  |  |
| --- | --- |
| Пенка Славчева – „за“ | Лина Петкова – „за” |
| Екатерина Клечкова– „за“ | Василка Йосифова – „за” |
| Мая Нейкова– „за“ | Михаела Стойчовска – „за” |
|  |  |
|  |  |

**Отсъстваха:** Дочка Павлова, Лиляна Георгиева, Янка Бановска и Николай Денински

След направените гласувания комисията прие следните решения:

**РЕШЕНИЕ** **№ 117-МИ**

Оставя без уважение Жалба с вх.№ 4/25.10.2015год. на Никола Нитов –Общински ръководител на ПП ГЕРБ като неоснователна.

**РЕШЕНИЕ** **№ 118-МИ**

**Оставя без уважение Жалба с вх.№ 5/25.10.2015год. на** Калинка Радева Асенова като неоснователна.

Решенията подлежат на обжалване пред Централната избирателна комисия в сроковете съобразени с ИК.

Решенията се обявяват на информационното табло и се публикуват на интернет страницата на Общинска избирателна комисия – Правец.

**Председател: ……………………**

/Пенка Славчева/

**Секретар: ……………………….**

/Екатерина Клечкова – Димитрова